Lahų kalba
Lahų kalba – tibetiečių-birmiečių kalbų grupės kalba, vartojama lahų tautybės žmonių, gyvenančių Kinijoje, Tailande, Laose ir Mianmare. Kalbančiųjų skaičius viršija pusę milijono. Kinijoje lahų kalba vartojama ne tik lahų, bet kaip lingua franca ir kitų Junano tautelių. Kalba dėstoma mokyklose, leidžiami laikraščiai, transliuojamos radijo laidos. Tačiau Tailande kalba vartojama ne taip plačiai, nėra mokoma mokyklose, nes didelė dalis ten gyvenančių lahų yra nelegalai, pabėgę iš Mianmaro. Kinijoje išskiriami du pagrindiniai dialektai: juodųjų lahų (juo grįsta bendrinė kalba) ir geltonųjų lahų.